
Va veni ziua în care şi 
pietrele vor vorbi adevărul, în care 
cartea faptelor petrecute va sta 
deschisă şi se va citi atât de 
lămurit, încât toată doctrina 
paralogismelor nu va fi în stare 
să-i întunece înțelesul . 


Mihai Eminescu* 


*<<Românul>> continuă şi acum... Timpul, 2 noiembrie 1877, 
în Opere vol. X, Ediţie critică întemeiată de Perpessicius, 
Editura Academiei, Bucureşti, 1989, pag. 3 


Sfintei Treimi 


II. 


III. 


IV. 


REZUMATUL ÎNTREBĂRILOR 


De unde şi până unde îl scoateţi 
dumneavoastră pe Eminescu autor de 
testament politic? 


Cine şi de ce consideraţi că ar avea 
interes să blocheze accesul publicului la 
scrierile, fie ele chiar politice, ale lui 
Mihai Eminescu? 

Vă numărați, cumva, printre 
adepţii teoriei omniprezentei conspirații 
mondiale împotriva poporului român? 


De când este Mihai Eminescu 
Dumnezeu? 


Dumneavoastră, ca cetățean român, cu 
ce drept vă permiteti să vă situați mai 
presus de lege, şi să definiţi națiunea 
pe baza criteriului etnic, adică rasial? 

Şi doi: ce vă face să fiți atât de 
sigur că Eminescu ar fi «marele 
luminător de conştiinţă hotărât de 
Dumnezeu pentru români»? 


În privința rasismului, ce părere aveţi 


despre Eminescu? Care este poziţia 
dumneavoastră față de acuzaţiile de 

VI. 


VII. 


xenofobie şi antisemitism care i se 
aduc? 


Sunteţi antisemit? 


Lämuriti-mä două lucruri: 


-primo: De ce marele geniu al 
scrisului, Eminescu, dacă 
a vrut într-adevăr să lase 
posterității un testament, 
nu şi l-a redactat singur, 
de-a ajuns acum necesar 
să i-l întocmiţi 
dumneavoastră?; 


- secundo: Care este, până la 
urmă, “testamentul” politic 
eminescian? 

Stimaţi ascultători, 

Desigur, nu e o bucurie, dar nici un 
secret pentru nimeni, că timpul pe care ni-l 
putem permite a-l petrece hoinărind prin 
librării este din ce în ce mai puţin. 

Aşa se face că, atunci când reuşim să 
ne vedem ajunşi printre rafturile cu cărți, 
primele, şi poate singurele, care ne stârnesc 
curiozitatea sunt cele cu titluri incitante şi 
coperte viu colorate. 

O astfel de prezenţă editorială este şi 
«Testamentul politic al lui Mihai Eminescu», 
lucrare apărută în această primăvară la editura 
bucureşteană Cartea Universitară. 


Îmi place să sper că dumneavoastră, 
trăind ca şi mine într-o ţară în care încă din 
primele clase de şcoală ni s-a vorbit mereu 
despre Eminescu doar ca despre un mare 
poet, nu mă veţi judeca prea aspru dacă vă 
mărturisesc şocul sufletesc pe care mi l-a 
provocat vederea acestei cărţi: Adică cum? 
Eminescu să se fi ocupat şi de politică? Şi încă 
nu oricum, ci chiar pe tărâmul elaborărilor 
doctrinare? Poate fi cu putinţă aşa ceva? Si, 
dac-o fi, atunci de ce nici unul din dascălii mei 
nu mi-a pomenit niciodată nimic despre asta? 

Intrigată, am pus mâna pe telefon şi, 
după ce-am luat de la Informaţii numărul, am 
sunat la Cartea Universitară, rugându-i să-mi 
înlesnească un dialog cu autorul, domnul 
doctor în economie Radu Mihai Crişan, prezent 
astăzi, alături de mine, în studio. 


Domnule Crişan, aţi auzit tot ceea ce 
am spus şi, cu siguranţă, intuiti rugămintea 
mea... Aveţi cuvântul. 


Mai întâi, vă mulţumesc pentru invitaţie şi 
vă mărturisesc că emoția îmi gâtuie glasul. 


În foarte puţine cuvinte spus, consider că 
lucrarea Testamentul politic al lui Mihai Eminescu: 


- este mesajul militant 
eminescian, alcătuit din înseşi 
cuvintele lui Mihai Eminescu, 
aşa cum le-a încredinţat el 
eternității, prin scrisul său 
jurnalistic; 


- constituie, deopotrivă, atât o 
analiză lucidă a vieții politice din 
România, cât şi o mărturisire de 

credinţă făcută de Mihai 
Eminescu neamului său; 


- dezvăluie, fără menajamente, 
bolile politice şi economice care 
macină organismul ţării si 
formulează direcţii de acțiune 
realiste, menite să-l 
însănătoşească. 


Rugându-vă să judecaţi dumneavoastră, 
permiteti-mi să citez, la întâmplare, o singură 
frază: 


“E clar că un stat care cheltuieşte pentru 
pretinse necesităţi politice mai mult decât poate 
suporta producţia poporului va ajunge, pas cu 
pas, la sărăcie, pospăită cu vorbe, dar din ce în ce 
mai simtitoare prin trebuintele miilor de indivizi pe 
care un sistem fals i-a ridicat, prefăcându-i în 
exploatatori ai averii publice”, precum şi că, 
“sărăcia e un izvor de rele fizice şi morale, care, la 
rândul lor, sunt cauze ale decadentei 
economice”. 


1. 


Domnule Crişan, vă mărturisesc că, 
personal, despre Eminescu ştiam că a scris 
poezii şi nuvele. Chiar de pe băncile şcolii m-i 
s-a întipărit permanent expresia POETUL Mihai 
Eminescu. 

Atunci, de unde şi până unde îl scoateţi 
dumneavoastră autor de testament politic? 


Stimată doamnă Airinei, gäsesc 
nedumerirea dumneavoastră ca deplin justificată. 

La rândul meu, până cu câţiva ani în 
urmă, nutream, victimă a unei propagande pe cât 
de abile, pe atât de interesate în falsificarea 
adevărului, aceeaşi convingere. Şi ca noi, atâţia şi 
atâţia alţi semeni. 

Spre norocul meu însă, începând din 
1998, pe măsură ce înaintam în cercetarea de 
doctorat, desluşeam, încet încet, un cu totul alt 
Eminescu. Aşa se face că după contactul avut cu 
publicistica eminesciană, sunt ferm convins (şi 
argumentat convins) că personalitatea creatoare a 
lui Mihai Eminescu înseamnă, cu nimic mai prejos 
decât poetul: un economist profund şi un sociolog 
de fineţe, în simbioză deplină cu un geniu profetic 
şi cu un român autentic. 

Şi cum fireşte, sociologicul şi economicul, 
în interdependenta lor, determină politicul, iar 
acesta, la rândul său, le modelează pe 
amundouă, este de la sine înțeles că orice 
investigație a unei realități naţionale e, prin însăşi 
natura obiectului său, obligată să le integreze 
organic pe toate trei. Aşa a ajuns Eminescu 
gânditor politic. Şi-n treacăt fie spus, tot aşa 
a ajuns şi economistul căruia îi vorbiti acum 
să se “vaccineze”, dacă acceptaţi expresia 
neacademică, în sociologie şi în politică. 


II. 


Ati folosit o expresie care mă intrigă: 
«propagandă abilă şi interesată în ascunderea 
adevărului despre Eminescu». Cine şi de ce 
consideraţi că ar avea interes să blocheze 
accesul publicului la scrierile, fie ele chiar 
politice, ale lui Mihai Eminescu? 

Vă numărați, cumva, printre adepţii 
teoriei omniprezentei conspirații mondiale 
împotriva poporului român? 


Doamna Airinei, mai întâi, ingäduiti-mi să 
fac o precizare legată de expresia pe care mi-o 
atribuiti: 

Am spus, propagandă «interesată in 
falsificarea», iar nicidecum doar în simpla 
ascundere a adevărului. Ceea ce este şi mai grav! 

Explic. Şi îmbin totodată explicația cu 
răspunsul la cele două întrebări propriu-zise: 

Îmi place să cred că nu sufăr nici de 
mania persecuției, şi că nici nu văd pretutindeni 
doar complotisti si  comploturi. lar cuvintele 
dumneavoastră îmi dau sentimentul că sunteţi o 
persoană echilibrată, care gândeşte cu propriu-i 
cap si are mult bun simt. 

Deschizând o lucrare de strategie a 
războiului, fie contemporană nouă, fie chiar scrisă 
în antichitate (cum ar fi bunăoară cea a lui Sun 
Tzu), vedem statuată ca esențială pentru 
dobândirea victoriei, identificarea şi anihilarea 
centrului de greutate, mai ales moral-psihologic, al 
adversarului. 


Ei bine, mai ales când e vorba de 
neamuri, acest centru este alcătuit, cu precădere, 
din valorile-simbol ale culturii nationale, alături de 
tradiţii şi de credinţa religioasă. 

Prin urmare, împotriva acestor elemente, 
agresorul duce, permanent, o luptă pe cât de 
perfidă, pe-atät de necruțătoare. lar agresiunea, 
se înțelege de la sine, nu trebuie să fie neapărat 
nici declarată şi nici armată, ba chiar e mai 

eficientă cu cât victimele ei o constientizeazä mai 
puţin... Deh.. altfel le-ar putea incolti în minte 
dorința să se apere... altfel agresorul ar putea 
suferi pierderi grele... 


Şi-aşa stând lucrurile, când atât de 
frecvent, emisiuni televizate, producţii radiofonice, 
filme, articole de ziar, sau chiar persoane publice, 
se întrec în a împroşca cu noroi tot ceea ce este 
specific românesc, de ce n-am fi indreptätiti, noi 
românii, să  ne-ntrebăm dacă nu cumva 
agresiunea împotriva neamului nostru este în 
plină desfăşurare? 


Şi, mai departe, dacă Eminescu, aşa cum 
o serie de cercetători oneşti au demonstrat, 
reprezintă axa spiritului românesc, cum să 
interpretăm întemnițarea timp de zeci de ani a 
scrisului său doctrinar, inclusiv a unei 
considerabile părți din opera poetică, la fondul de 
carte interzis de către o guvernare dovedit- 
deznaţionalizatoare. Sau cum să întelegem 
mulțimea de blasfemii puse în circulație pe seama 
lui, neadeväruri care au otrăvit constiintele atâtor 
generații la rând? 

Să ne mai mirăm oare că, majoritatea 
semenilor noştri, lipsiţi de lumina mărturisitoare a 
scrierilor economice, politice si sociale 

eminesciene, îşi pierd busola autoapärärii 
intereselor vitale, devenind prăzi uşoare şi 
profitabile pentru oricine se pricepe să le 
speculeze deruta? Ori că, şi mai rău, dând 
necondiționată crezare calomniilor, ajung nu 
numai să se priveze de orice premisă măcar de 
a-şi recăpăta puterea combativă, dar încep să 
urască şi să desconsidere chiar izvorul de la care 
le-ar putea veni regenerarea? 


III. 


Domnule Crişan, în opinia 
dumneavoastră, despre Eminescu s-au rostit 
«blasfemii». Acesta este, după câte ştiu, un 
termen care ţine de religie. Pot primi o astfel 
de etichetare doar invectivele grave aduse 
Divinitätii. 

De când este Mihai Eminescu 
Dumnezeu? 


Doamna Irina Airinei, admir sufletul 
dumneavoastră pios, care recunoaşte şi apără 
primatul incontestabil al Dumnezeirii. 

Acestui suflet, ca şi sufletelor tuturor 
semenilor care ne aud, voiesc să le precizez, din 
capul locului că, prin ceea ce-am spus şi susțin cu 

toată tăria, nu intentionez să contest câtuşi de 
puțin măreţia si atotputernicia lui Dumnezeu. De 
crima spirituală a desconsiderării Domnului, dusă 
până la negarea existenţei Lui, s-a făcut, prea 
destul, vinovată Renaşterea. lar crima respectivă 
a fost aşa de limpede demascată şi de un 
Eminescu, şi de-un Petre Tutea sau un Nae 
lonescu, încât n-are nici un rost să insist asupra 
ei. 

Vreau să subliniez însă altceva, anume că 
fiecărui neam, căci Dumnezeu le iubeşte pe 
fiecare deopotrivă, Divinitatea îi dăruieşte un mare 
luminător de conştiinţă, întrupat din carnea şi din 
sângele naţiunii în slujba căreia îi este hărăzit să- 
şi devoteze viața. Plămada lui înmănunchează, în 
chip organic, cele mai de seamă calități şi însuşiri 
ale etniei pe care o reprezintă. Asta îl face apt să 
se identifice cu sufletul neamului său şi să-şi 
poată îndeplini misiunea divină. 

lar întrucât, pentru națiunea română, 
marele  luminător de conştiinţă hotărât de 
Dumnezeu, avem toate temeiurile să fim 
incredintati că este Eminescu, înseamnă că aceia 
care se străduiesc să-i întineze imaginea, aduc, 
prin acţiunea lor, ofensă lui Dumnezeu, adică 
blasfemează. 

Şi-atunci, ca să exemplific, este sau nu 
este blasfem acţiunea de-a căuta să discreditezi 
un astfel de om, prezentându-l cu obstinatie lumii 
drept «nebun», şi făcând, ca să-ţi iasă pasenta, în 
mod deliberat, abstracţie de faptul (verificabil de 
altfel) că, în miile de pagini ale operei sale de-o 
viaţă nu există nici o contradicţie logică?; totul: 
publicistică, poezie, manuscrise, constituind un 
ansamblu organic şi armonios, de o coerenţă fără 
fisură... 


IV. 


După cum cunoaşteţi, în România, 
discriminarea etnică este interzisă prin lege. 

Atunci, dumneavoastră, ca cetăţean 
român, cu ce drept vă permiteti să vă situați 
mai presus de lege, şi să definiti națiunea pe 
baza criteriului etnic, adică rasial? 

Şi doi: ce vă face să fiţi atât de sigur că 
Eminescu ar fi «marele luminător de conştiinţă 
hotărât de Dumnezeu pentru români»? 


Stimată doamnă, onorati radioascultätori, 


Într-adevăr în România discriminarea 
etnică este interzisă prin lege. 

Dar, tot în România, ca de altfel peste tot 
în lume, realitatea eredității este confirmată de 
ştiinţa geneticii. 

Şi-atunci, când, pe de o parte, însăşi 
sociologia din mileniul INTERNET-ului atestă 
faptul că “apartenența etnică  configurează 
identitatea persoanei”; ba mai mult chiar, că 
“orientează procesul cunoaşterii psihologice prin 
implicarea noțiunilor de etnotip şi conduită etnică”, 
iar pe de alta, în esenţă, rasa din biologie este 
sinonimul etniei din sociologie şi al naţiunii din 
politică, acuzaţia ce-mi aduceţi începe să se 
clatine serios. 

Şi ca să vă convingeti că este complet 
lipsită de fundament, vă rog, servindu-vă de 
discernământul pe care v-am mărturisit că vi-l 
admir, să-mi spuneţi în ce măsură a recunoaşte 
pur şi simplu existența ca atare a unei realităţi 
obiective (etnia română), este totuna cu a solicita 
să fie discriminată pozitiv, adică favorizată, în 
raport cu alte realităţi, la fel de obiective ca şi ea 
(etniile conlocuitoare). 


lar pentru că m-ati provocat prevalându- 
vă de legile ţării, care, cum just spuneţi, sunt 
obligatorii pentru toți cetățenii ei, vă rog să 
cumpäniti un pic declaraţiile făcute în presa 
centrală chiar la începutul acestei veri, de către un 

reprezentant al unei etnii conlocuitoare, potrivit 
căruia, membrii ei se consideră indreptätiti la 
discriminare pozitivă fată de elementul românesc, 
invocând o “privare de multe drepturi şi o robie, 
suferite  amundouă din partea majoritarilor 
români”, dar fără să explice, totodată, de ce 
bunăoară, dacă erau într-adevăr atât de odios 
tratați aici, nici vitregitii nu făceau vreun demers să 
părăsească ţara, nici conationalii lor de peste 
hotare nu conteneau să imigreze în ea. 


Si, dacă tot veni vorba de reparaţii si de 
favoruri, de ce, de pildă, ar fi oare etnicii români, 
sau chiar şi alţi cetățeni ai ţării, neindreptätiti să 
ceară statului român privilegiul de a fi discriminați 
pozitiv, drept compensație pentru valul de dispreţ 
pe care-l revarsă străinătatea asupra lor, urmare 
atitudinii nedemne manifestate curent peste 
granițe de multi dintre membrii etniei revoltate? 
Etnie ce, culmea, în pofida notorietății prejudiciului 
pe care atitudinea în cauză îl provoacă României, 
beneficiază, după cum chiar ea recunoaşte public, 
atât legal cât şi efectiv, de privilegiul respectivei 
discriminări... Hm... O fi legalul întotdeauna şi 
legitim? 

Si, de ce dacă revoltatii sunt atât de mult 
pătrunşi de spiritul dreptăţii, continuă dezinvolt să 
măsoare cu măsură dublă, prezentându-se în 

străinătate ca cetățeni, dar solicitând în ţară 
tratament de etnici? 

lar ceea ce iarăşi găsesc a fi de o 
gravitate extremă este sinonimia pe care legislația 
țării o face între cetățenie si naționalitate, 
concepte care, de fapt, exprimă realităţi diferite: 


- cetățenia: starea juridică a unui 
om de a fi supus al unui stat 
național; 


- naționalitatea: apartenența prin 
naştere a unei persoane fizice 
la o anumită etnie. 


Acesta este încă un motiv pentru care am 
rostit apăsat cuvântul «cetățeni». Căci, atâta 
vreme cât, de pildă, pe fiecare paşaport, indiferent 
de etnia titularului său, va sta scris 
NAȚIONALITATEA: CETĂŢEAN ROMÂN, orice 
infracțiune de drept comun comisă peste graniță 
de către persoane care fac parte din orice altceva 
numai din natia română nu, va fi pusă de 
străinătate în seama neamului românesc, care nu 
a savârşit-o... Mai mult, va fi exploatată duşmănos 
împotriva lui chiar înlăuntrul ţării, prin acţiunea 
dizolvantă a atâtor şi-atâtor organe de presă care, 

în relatarea evenimentelor, ignoră cu desăvârşire 
esentiala diferenţă de care-am vorbit. 


Referitor la cea de a doua dumneavoastră 
întrebare: 

Dacă expresia folosită de mine marele 
luminător de conştiinţă hotărât de Dumnezeu 
pentru națiunea română, consideraţi că este 
inadecvată pentru Eminescu, vă rog să-mi 
sugerati dumneavoastră cum s-ar cuveni să calific 
un om care, în doar două vorbe spus: 


- este părintele ideologiei 
naționale moderne în evoluția 
noastră; 


- care dintre toate  geniile 
neamului românesc rămâne şi 
azi singurul care a investigat 
toate domeniile de activitate 
fundamentale națiunii si a 
avansat soluții pentru 
propăşirea lor; 


- şi care şi-a întemeiat întregul 
sistem de gândire (străbătut de 
la un capăt la altul, ca de un fir 

roşu, de primatul adevărului şi 
al iubirii de neam) pe 


valorificarea organică a 
raporturilor dintre national si 
universal, conţinutul său 


potentänd experienţa şi tradiția 
românească, prin ceea ce le 
este compatibil şi le-ar putea fi 
folositor, din marele izvor de 
înțelepciune: omenirea. 


V. 


Spuneti-mi vă rog, dumneavoastră 
sustineti că nu sunteți rasist. 
Dar despre Eminescu ce părere aveți în 
această privință? “Gurile rele” vorbesc mereu 
de xenofobia şi de antisemitismul lui... 


Doamna Airinei, 


Mai întâi, ca să fim siguri că vorbim 
aceeaşi limbă, simt nevoia unor precizări 
terminologice. 

Atât termenul «xenofobie», cât şi cel de 
«antisemitism» sunt actualmente folosiți impropriu. 

Înţelesul lor autentic este: 

xenofobia: frică față de 
străini - intelesi ca 
persoane (inclusiv 
colective: neamuri) -, 
iar nicidecum de ură 
împotriva lor. Obârşie: 
xeno - străin si 
phobos - frică; 


antisemitismul: 
aversiune fatä de 
semiti — intelesi tot ca 
persoane. Cuväntul 
«semiti» desemneazä 
toate cele mai bine de 
20 de neamuri 
descendente ale 
patriarhului biblic Sem, 
care neamuri includ, 
ironia sorții, si pe 
arabi, dar şi pe evrei. 


Spun «ironia sorții» având în vedere 
adversitatea istorică reciprocă dintre evrei şi arabi, 
notorie de veacuri pe plan mondial. 

Şi-atunci, mă cutremură următorul gând: 
să fie oare evreii cei mai crunti antisemiti?! 

De aceea, pentru a putea să mă fac 
înțeles în societate, folosesc cei doi termeni în 
înțelesul lor consacrat, deşi este denaturat, dar, 
totodată, îmi iau ingäduinta să sugerez ca forme, 
chiar dacă nu desăvârşite, oricum mai proprii: 


- pentru adversitatea contra 
străinilor ca persoane: 
«antixenie»; 


- iar pentru cea împotriva evreilor 
ca persoane: «antiiudaism». 


Mai mult decât atât, nu văd deloc 
necesitatea utilizării unui termen distinct pentru 
aversiunea îndreptată contra evreilor, atâta vreme 
cât ei se află în raport de parte-întreg cu categoria 
străinilor, pentru resentimentele împotriva căreia 
există deja statuat un cuvânt. 

Totodată, accentuez în mod deosebit, 
asupra distinctiei esenţiale existente între a urä 
persoana în sine, ca ființă, şi a răspunde 
îndreptăţit, chiar cu indignare, acelor atitudini ale 
ei care îți cauzează prejudicii. Mărturie că 
agresorii de rea credinţă cunosc perfect 
respectiva distincţie stă înverşunarea cu care 
aruncă asupra victimelor lor eticheta de 

reactionari. Acest termen este şi el utilizat astăzi 
cu sens falsificat, lumea ajungând să-i considere, 
din oficiu, pe cei cărora le este aplicat, ca pe nişte 
ticăloşi. Autenticul său înțeles este însă cu totul 
altul: reacţiunea certifică o stare perfect normală, 
întemeiată pe insesi legile fizicii. Amintiti-vä 
elementarul principiu al acţiunii şi reacţiunii. 
Sesizati de îndată că reacțiune înseamnă reacţie, 
adică răspuns al unei entități la influența 
exercitată asupra sa de către o altă entitate. 
Dealtfel, biologii, şi nu numai ei, pot certifica 
oricând că reactivitatea este una dintre 
caracteristicile fundamentale ale oricărui organism 
viu şi sănătos. Diminuarea ei este semn de boală, 
iar dispariția ei atestă moartea... Fireşte însă, 
orice agresor preferă ca atacul să-i fie uşurat de 
inerția victimei... 


În ceea ce-l priveşte pe Eminescu, 
consider, aşa cum am consemnat în lucrarea 
mamă a celei despre care discutăm acum 
(intitulată: Spre Eminescu. Răspuns românesc la 
amenințările prezentului şi la provocările viitorului), 
că ambele acuzaţii ce i se aduc (adică atât cea de 
xenofobie, cât şi cea de antisemitism) sunt lipsite 
de legitimitate şi că provin, atunci când cei care le 
formulează sunt de bună credinţă, dintr-o părere 

lacunară şi/sau deformată asupra scrierilor 
eminesciene. 


Aşa cum cercetători de variate specialităţi 
relevă cu prisosintä în analizele lor, numele lui 
Mihai Eminescu a fost foarte mult legat de teoria 
păturii parazitare instalate la cârma tării, 
interpretată injust ca atitudine xenofobă. 

De fapt, folosind un stil polemic, violent şi 
plastic (căruia, fiind, mai întâi de toate, creator 
liric, i-a accentuat, în mod firesc, nota emoţională 
până la patetism), poetul nu ieşea din poziţiile sale 
economice. 

Adversitatea sa declarată şi totală faţă de 
aceşti spoliatori, în majoritate străini, n-a avut 
niciodată un suport etnic, ci economic şi social. 

Nu prejudecăţi xenofobe şi nici vreun 
naționalism retrograd l-au făcut să-i acuze de 
parazitism şi cosmopolitism, ci considerente de 
ordin economic, social si national-patriotic; el 
ridicându-se, ori de câte ori i s-a ivit ocazia, 
împotriva comportamentului  paraziților si 
speculantilor de orice etnie. 

În materie de elemente străine, în 
rationamentele sale accentul cădea pe contribuţia 
pe care acestea o aduceau sau nu la progresul 
țării, iar nicidecum pe apartenenţa lor la o etnie 
sau alta. 

Aşadar, munca împreună cu valorile ei 
economice şi morale constituie criteriul suprem 
prin prisma căruia şi-a elaborat el judecätile. 

Pornind de la necesitatea muncii, Mihai 
Eminescu ajunge chiar să formuleze o teorie 
socială a compensaţiei, stabilind drept obligaţie 
imperiosă, pentru toți membrii societății (atât 
indivizi cât şi clase sociale), desfăşurarea, în 
schimbul posibilităților de trai pe care li le asigură 
societatea, a unei activităţi utile ei. 

De aceea, verbul lui de foc îi critica pe toți 
cei care nu depuneau o muncă socialmente- 
națională productivă, care trăiau din speculă (în 
special cu băuturi spirtoase), care urmăreau să 
obţină strălucire şi averi făcând alpinism social pe 
umerii claselor pozitive. 

Si tot de-aceea, caracterul etic-justiţiar al 
raporturilor sociale este constanta inexorabilă a 
întregii gândiri eminesciene. 


VI. 


Domnule Crişan, ştiţi la fel de bine ca 
şi mine că moda este asemeni unui magnet 
uriaş căruia, cu cât cauţi mai mult să i te 
impotrivesti, cu atât te atrage mai tare. Ştiţi, 

poate, de asemenea, adagiul practic că cea 
mai sigură cale de a scăpa de o tentatie este 
satisfacerea ei. 

Ei bine, fiindcă este şi la modă şi 
pentru că mă şi tentează, nu-mi pot opri 
întrebarea: Sunteţi antisemit? 


Doamna Airinei, personal văd în modă 
ceva omenesc, şi în tentatie, cu precădere, o 
vioiciune a spiritului feminin. lar dumneavoastră 
cumulati ambele calități, sunteţi şi om şi femeie... 
N-am ce face... Vă răspund: 


După părerea mea, nu sunt nici antisemit 
şi nici filosemit. 


Sunt conştient că Mântuitorul lisus s-a 
întrupat ca om în sânul poporului evreu, consider 
practice invätämintele Vechiului Testament, admir 
profunzimea cugetării rabinice şi nu-i consider pe 
evrei ca sursă a tuturor relelor lumii. 

Totodată, consider că adevărata lor 
misiune în lume este să ofere celorlalte etnii, ca 
model benefic pentru propăşirea fiecăreia dintre 
ele, tăria coeziunii iudaice. 

Aminteam puţin mai devreme că soarta 
mi-a pus sub ochi o serie de materiale 
documentare. 

De aceea, în spiritul fidelității față de 
obiectivitatea ştiinţifică, nu pot să fac abstracţie 
nici de faptul că în consistentul dicţionar de 
personalități evreieşti, scris numai de autori evrei, 
tradus în româneşte de un colectiv condus de o 
evreică şi apărut în urmă cu patru ani la Editura 
Hasefer — oficial evreiască, Karl Marx este 
prezentat ca, «descendent (atât după mamă cât şi 
după tată) al unei lungi genealogii de rabini», iar o 
seamă dintre conducătorii la vârf ai loviturii de stat 
bolşevice şi, totodată, ai regimului comunist 
sovietic, sunt şi ei prezenți. 

De asemenea, în acelaşi spirit de 
onestitate ştiinţifică, promovat de altfel, cu multă 
elocintä în toate luările de poziţie oficiale evreieşti, 
văzute, citite sau audiate de mine până azi, nu pot 
nesocoti nici elemente precum: 


- prezența în acelaşi dicționar de 
personalități iudaice, a unei 
ample rubrici biografice 
dedicate bancherilor Rotschild; 


- sau includerea în prestigioasa 
lucrare  /luştri francmasoni 

(apărută în 1999 la Editura 
Nemira), atât a lui Hitler cât şi a 
lui Mussolini, în contextul în 
care analiza comparativă a 
celor două culegeri biografice, 
reliefează prezenţa, deloc rară, 
în lume, la nivelul conducerii 
francmasonice superioare, a 
unor proeminente personalități 
evreieşti. 


Prin urmare, la aflarea unor astfel de ştiri, 
este oare nejustificat din parte-mi, nu să contest, 
ci să manifest doar o circumspectie metodică, 
descartianä dacă vreţi, asupra veridicităţii felului în 
care, manualele contemporane de istorie si 
majoritatea mass-mediei oficiale, comentează, de 
exemplu, realități de răscruce ale istoriei 
universale, cum sunt al doilea război mondial, 
capitalismul şi comunismul? 


VII. 


Domnule Radu Crişan, pasionați 
amundoi de dialog, nici n-am băgat de seamă 
cum înaintează timpul. Mai dispunem doar de 
câteva minute. 

Aşadar, multumindu-vä pentru 
participarea la emisiune, vä rog, lämuriti-mä 
două lucruri: 

- primo: De ce marele geniu al 
scrisului, Eminescu, dacă a 
vrut într-adevăr să lase 
posterităţii un testament, nu 
şi l-a redactat singur, de-a 
ajuns acum necesar să i-l 
intocmiti dumneavoastră; 

- secundo: Care este, până la 
urmă, “testamentul” politic 
eminescian? 


Distinsă doamnă, 


După cum recunoasteti dumneavoastră 
foarte just, Mihai Eminescu rămâne, fără îndoială, 
un mare geniu scriitoricesc. 

Cu siguranţă, orice mesaj ideatic ar fi dorit 
să adreseze semenilor săi, el însuşi era cel mai în 
măsură să-l formuleze. 


Eminescologi ale cäror cercetări 
consacrate vieţii şi operei sale, le consider 
vrednice de toată atenţia, ne dezvăluie faptul că 
strategia de creaţie pe termen lung a lui Eminescu 
era ca, mai întâi (adică în anii tensionati ai muncii 

de redactor) să-şi elaboreze întregul arsenal de 
idei, urmând ca, pe urmă, în partea a doua a vieții 
(pe care şi-o dorea pe cât posibil mai tihnită), să-şi 
asambleze ideile, închegând astfel cel puţin câte 
un tratat ştiinţific în fiecare domeniu pe care l-a 
aprofundat. 

Destinul însă, l-a împiedicat să-şi poată 
împlini a doua parte a visului; în schimb, ne-a 
făcut nouă favoarea să fim beneficiarii finalizării, 
pot spune depline, a celei dintâi. 

Initial m-am străduit să înfățişez icoana 
unitară a gândirii sale economice şi, cu vremea, 
avansând în lucru, am început să devin tot mai 
conştient de interdisciplinaritatea şi organicitatea 
întregii opere. 

Identificand in arhitectonica acesteia, 
economicul ca bază de rationare şi politicul ca loc 
geometric, am simţit că ar fi imoral din parte-mi să 
nu împărtăşesc semenilor această quintesentä, 
sub formă de material unitar. 

Aşa s-a născut, ca asamblare logică de 
idei citate, cartea despre care vorbim acum. 


În privința răspunsului la cea de-a doua 
întrebare, pentru a mă încadra în puţinele clipe 
rămase, cu permisiunea dumneavoastră, voi citi 
micul text eminescian de pe prima copertă a cărții: 

“Nu voim să trăim într-un stat poliglot, 
unde aşa numita patrie este deasupra 
nationalitätii. 

Singura ratiune de a fi a acestui stat, 
pentru noi, este nationalitatea lui românească. 
Dacă e vorba ca acest stat să înceteze de-a mai fi 
românesc, atunci o spunem drept că ne este 
cumplit de indiferentă soarta pământului lui. 

Voim şi sperăm nu o întoarcere la un 
sistem feudal, ce nici n-a existat cândva în tara 
noastră, ci o mişcare de îndreptare a vieţii noastre 
publice, o mişcare al cărei punct de vedere să fie 
ideea de stat şi de naţionalitate”. 


Vă mulţumesc la rândul meu. 

